smcproject/ml-wiki-sentences huggingface dataset:
തുടർന്ന് പ്രാർത്ഥനയ്ക്ക് നേതൃത്വം നൽകുന്നയാൾ പ്രസംഗ പീഠത്തിൽ കയറി പ്രാർത്ഥനയിൽ പങ്കെടുക്കുവാൻ എത്തിയവരോട് “ അസ്സലാമു അലൈക്കും “ എന്ന് അഭിവാദ്യം ചെയ്യുന്നു.
ദൈവത്തിന്റെ സമാധാനം അഥവാ രക്ഷ നിങ്ങളുടെ മേൽ ഉണ്ടായിരിക്കട്ടെ എന്നാണിതിനർഥം.
ഇതിനു പ്രത്യുത്തരമായി “വ അലൈക്കും അസ്സലാം“ എന്ന് ശ്രോതാക്കളും തിരിച്ച് അഭിവാദ്യം ചെയ്യുന്നു.
തുടർന്ന് ജുമുഅയ്ക്ക് പങ്കെടുക്കുവാൻ എത്തിയിരിക്കുന്നവർക്ക് അഭിമുഖമായി ഖത്തീബ് ഇരിക്കുന്നു.
ഈ സമയം രണ്ടാമത്തെ വാങ്ക് വിളിക്കപ്പെടുകയും തുടർന്ന് പ്രഭാഷണം ആരംഭിക്കുകയും ചെയ്യുന്നു.
രണ്ടു ഘട്ടങ്ങളിലായാണ് പ്രഭാഷണം നിർവ്വഹിക്കപ്പെടുന്നത്.
പ്രഭാഷണത്തിനു ശേഷം രണ്ട് ഘട്ടങ്ങളുള്ള ജുമു‌അ നമസ്കാരത്തിനായി പ്രഭാഷകൻ ഉച്ചത്തിൽ വിളിക്കുകയും, ഇഖാമത്തിനു ശേഷം വിശ്വാസികൾ ഇമാമിന്റെ നേതൃത്വത്തിൽ സംഘനമസ്കാരം നിർവഹിക്കപ്പെടുകയും ചെയ്യുന്നു.
മേൽപറഞ്ഞ ആദ്യത്തെ വാങ്കിന്റെ കാര്യത്തിൽ അഭിപ്രായവ്യത്യാസമുണ്ട് .
പ്രവാചകന്റെയും ഖലീഫമാരായിരുന്ന അബൂബക്കർ സിദ്ധീഖ്‌ , ഉമർ ബിൻ ഖതാബ്‌ എന്നിവരുടെ കാലത്ത് ഖത്തീബ് പ്രസംഗപീഠത്തിൽ കയറിയതിനു ശേഷമുള്ള ഒരു വാങ്ക് മാത്രമേ ഉണ്ടായിരുന്നുള്ളൂ.
മൂന്നാം ഖലീഫ ഉസ്‌മാൻ ബിൻ അഫ്ഫാന്റെ കാലത്താണ് ജുമുഅയുടെ സമയമാകാറായെന്ന് അറിയിക്കുവാൻ വേണ്ടി മറ്റൊരു വാങ്ക് കൂടി വിളിക്കുന്ന സമ്പ്രദായം തുടങ്ങിയത് .
ഖലീഫമാരുടെ കർമ്മങ്ങൾ സുന്നത്തായി കണക്കാക്കാമെന്ന് കരുതുന്ന പണ്ഡിതർ സമയമറിയിക്കാനുള്ള വാങ്ക് (പുതുതായി ചേർക്കപ്പെട്ടതിനാൽ ഇതിനെ രണ്ടാമത്തെ വാങ്ക് എന്നും, ഇഖാമത്ത് കൂടി എണ്ണിയാൽ മൂന്നാമത്തെ വാങ്ക് എന്നും വിളിക്കാറുണ്ട്) നിർബന്ധമില്ലെന്നും എന്നാൽ ഇങ്ങനെ ചെയ്യുന്നതാണ് നല്ലതെന്നും അഭിപ്രായപ്പെടുന്നു.
ഇങ്ങനെ ഒരു അധിക വാങ്ക് വിളിക്കുന്നതുകൊണ്ട് കുഴപ്പമില്ലെന്നും എന്നാൽ മൂന്നാം ഖലീഫയുടെ കാലത്തേതുപോലെ പ്രത്യേക ആവശ്യമൊന്നുമില്ലെങ്കിൽ ചെയ്യാതിരിക്കുന്നതാണ് നല്ലതെന്നുമാണ് മറ്റൊരഭിപ്രായം.
എന്നാൽ, പ്രവാചകന്റെ കാലശേഷം മതത്തിൽ ചേർക്കപ്പെട്ടതെല്ലാം ബിദ്അത്ത് (അനാചാരം) ആണെന്ന് കരുതുന്ന വിഭാഗങ്ങൾ ഈ വാങ്ക് പാടേ ഒഴിവാക്കുന്നു.
ഖുതുബ
വാങ്ക് വിളിയോടെയാണ്‌ ജുമുഅ ആരംഭിക്കുന്നത്.
വാങ്കിനു ശേഷം രണ്ടു പ്രസംഗങ്ങൾ ഉണ്ടായിരിക്കും.
ഖത്തീബ് മിമ്പറിൽ (പ്രസംഗ പീഠം) കയറി നിന്നാണ്‌ ഇത് നിർവ്വഹിക്കുക.
അല്ലാഹുവിനെ സ്തുതിച്ചും മുഹമ്മദ് നബി(സ)ക്കു വേണ്ടി പ്രാർത്ഥിച്ചുമാണ്‌ ഖുതുബ ആരംഭിക്കുക.
തുടർന്ന് ജനങ്ങൾക്ക് അവരുടെ ദൈനംദിന ജീവിതവുമായി ബന്ധപ്പെട്ട വിഷയങ്ങളിലുള്ള ഉപദേശങ്ങൾ നൽകും.
രണ്ടു ഖുതുബകൾക്കിടയിലായി ഖത്തീബ് അല്പനേരം ഇരിക്കും.
രണ്ടു ഖുതുബകൾ അടങ്ങിയ ജുമുഅ കർമ്മപരവും വിശ്വാസപരമായ അറിവുകൾ പുതുക്കാൻ മുസ്ലിമിനെ സഹായിക്കുന്നു.
ഖുതുബ സാന്ദർഭികമായിരിക്കണം .
ഖുതുബ ശ്രോതാക്കളുടെ ഭാഷയിലായിരിക്കണമോ അതോ അറബിയിൽ തന്നെ വേണമോ എന്ന കാര്യത്തിൽ മുസ്ലിംകളുടെ വിവിധ വിഭാഗങ്ങൾക്കിടയിൽ അഭിപ്രായവ്യത്യാസമുണ്ട് .
നമസ്കാരം
ഖുതുബയ്ക്കു ശേഷം ഇഖാമത്ത് വിളിച്ചു കൊണ്ട് നമസ്കാരത്തിലേക്കു കടക്കുന്നു.
ഇമാമിന്റെ (നമസ്കാരത്തിന്‌ നേതൃത്വം നൽകുന്നയാൾ) പിന്നിൽ ആദ്യം പുരുഷന്മാരും പിന്നെ ആൺകുട്ടികളും പിന്നെ സ്ത്രീകളും എന്ന ക്രമത്തിലാണ്‌ അണിനിരക്കേണ്ടത്.
രണ്ടു റക്അത്താണ്‌ ജുമുഅ നമസ്കാരം.
ജുമുഅ നമസ്കാരത്തിൽ പങ്കെടുത്തവർക്ക് അന്നേ ദിവസം ളുഹർ നമസ്കരിക്കേണ്ടതില്ല.
ജുമുഅ ആർക്കെല്ലാം
ഒരു പ്രദേശത്തെ പ്രായപൂർത്തിയായ സ്വതന്ത്ര മുസ്ലിം പുരുഷൻമാർക്കെല്ലാം അവിടത്തെ ജുമുഅയിൽ പങ്കെടുക്കൽ നിർബന്ധമാണ്.
രോഗികൾ, കുട്ടികൾ, യാത്രക്കാർ എന്നിവർക്ക് ജുമുഅ നിർബന്ധമില്ലെങ്കിലും സാധ്യമെങ്കിൽ അവർക്കും പങ്കെടുക്കാവുന്നതാണ്.
സ്ത്രീകൾക്ക് ജുമുഅ നിർബന്ധമില്ല എന്ന കാര്യത്തിൽ മുസ്ലിം ലോകത്തിന് ഏകാഭിപ്രായമുണ്ടെങ്കിലും അവർക്ക് ജുമുഅയിൽ പങ്കെടുക്കാമോ എന്ന കാര്യത്തിൽ സ്ത്രീകളുടെ പള്ളിപ്രവേശവുമായി ബന്ധപ്പെട്ട അഭിപ്രായവ്യത്യാസമുണ്ട്.
സ്ത്രീകൾക്ക് ജുമുഅയിൽ പങ്കെടുക്കാമെന്ന് ചില മുസ്ലിം വിഭാഗങ്ങൾ അഭിപ്രായപ്പെടുന്നു .
സ്ത്രീകൾക്ക് ജുമുഅയും മറ്റ് ജമാഅത്തുകളും നമസ്കരിക്കാനായി സാധാരണഗതിയിൽ ഇവരുടെ പള്ളികളിൽ പ്രത്യേക ഭാഗമുണ്ടാകും.
എന്നാൽ സ്ത്രീകളുടെ പള്ളിപ്രവേശത്തെ എതിർക്കുന്ന വിഭാഗങ്ങളിൽ സ്ത്രീകൾക്ക് ജുമുഅയിൽ പങ്കെടുക്കാനനുവാദമില്ല .
സുന്ദരികളായ യുവതികൾ പള്ളിയിൽ പോകുന്നത് കറാഹത്ത് (ചെയ്യാതിരിക്കൽ നല്ലത്) ആണെന്നും അല്ലാത്തവർക്ക് ഭയാശങ്കയില്ലാത്തപക്ഷം പള്ളിയിൽ പോകാം എന്നും ഉള്ള അഭിപ്രായവുമുണ്ട് .
സ്ത്രീകൾക്ക് വീടാണ് ഉത്തമം എന്നതിനാൽ അവർക്ക് ജുമുഅഃ പള്ളിയിൽ വരേണ്ടതില്ല.
കർമകാര്യങ്ങളിൽ ഇസ്ലാമിൽ സ്ത്രീ - പുരുഷ വിവേചനം ഇല്ല [ഖുർആൻ 33 :35].
ജുമുഅയിൽ പങ്കെടുക്കാൻ താല്പര്യമുള്ള സ്ത്രീകളെ തടയുന്നത് മത വിരുദ്ധമാണ്.
ജുമുഅ (വിവക്ഷകൾ)
ജുമുഅ എന്ന വാക്ക് ഇവയിൽ ഏതിനെയും വിവക്ഷിക്കാം.
വെള്ളിയാഴ്ച എന്നതിന്റെ അറബി വാക്ക്.
ജുമുഅ - ഖുർആനിലെ 62-ആം അദ്ധ്യായം ജുമുഅ (നമസ്ക്കാരം) - മുസ്ലിംങ്ങളുടെ വെള്ളിയാഴ്ചയിലുള്ള മധ്യാഹ്ന നമസ്കാരം ഇതൊരു വിവക്ഷാതാളാണ് : ഒരേ വാക്കിനാൽ വിവക്ഷിക്കാവുന്ന വിവിധ കാര്യങ്ങളെ കുറിച്ചുള്ള താളുകൾ ഇവിടെ കൊടുത്തിരിക്കുന്നു.
ജുമ്മപ്പട്ടി റെയിൽവേ സ്റ്റേഷൻ ഇംഗ്ലീഷ് വിലാസം https://ml.wikipedia.org/wiki/Jummapatti_railway_station Matheran Hill Railway Neral Jummapatti Water Pipe Aman Lodge Matheran This diagram: view talk edit Train near Jummapatti station
മാത്തേരൻ ഹിൽ റെയിൽവേയുടെ നേരൽ-മാതേരൻ റെയിൽവേ ലൈനിലെ ഒരു റെയിൽവേ സ്റ്റേഷനാണ് ജുമ്മപ്പട്ടി റെയിൽവേ സ്റ്റേഷൻ .
നേരൽ റെയിൽവേ സ്റ്റേഷനിൽ നിന്ന് 4.8 കിലോമീറ്റർ അകലെയാണ് ഈ സ്റ്റേഷൻ.
ജുറാവെനേറ്റർ ഇംഗ്ലീഷ് വിലാസം https://ml.wikipedia.org/wiki/Juravenator
ഒരു ചെറിയ ഇനം സിലുരോസൗറിയ ദിനോസർ ആണ് ജുറാവെനേറ്റർ .
ഇവ ജർമനിയിൽ ഉള്ള ജുറാ മലനിരകളിൽ ഇന്നുള്ള സ്ഥലങ്ങളിലാണ് ജീവിച്ചിരുന്നത് എന്ന് കരുതുന്നു.
ഇവ ജീവിച്ചിരുന്നത് അന്ത്യ ജുറാസ്സിക് കാലത്ത് ആണ്.
ഇവയുടെ കണ്ണിനു ചുറ്റും ഉള്ള അസ്ഥിയുടെ പഠനത്തിൽ നിന്നും ഇവ രാത്രി സഞ്ചാരിയായ ദിനോസർ ആയിരുന്നു എന്ന് തെളിഞ്ഞിട്ടുണ്ട്.
ജുറാസ്സിക്‌ പാർക്ക്‌ ( നോവൽ ) ഇംഗ്ലീഷ് വിലാസം https://ml.wikipedia.org/wiki/Jurassic_Park_(novel)
ജോൺ മൈക്കൽ ക്രൈറ്റൺ 1990-ൽ എഴുതിയ ഒരു സയൻസ്-ഫിക്ഷൻ നോവൽ ആണ് ജുറാസ്സിക്‌ പാർക്ക്‌ .
ഈ നോവലിനെ അടിസ്ഥാനം ആകി അതെ പേരിൽ 1993-ൽ സ്റ്റീവൻ സ്പിൽബർഗ്ഗ് ഒരു ചലച്ചിത്രം സംവിധാനം ചെയ്യുകയുണ്ടായി.
ഈ സിനിമയ്ക്കു 3 ഓസ്കാർ അവാർഡുകളും കിട്ടി ( ജുറാസ്സിക്‌ പാർക്ക്‌ (ചലച്ചിത്രം) ) അവലംബം Jurassic Park Archived 2015-06-17 at the Wayback Machine .
at the official Michael Crichton website The Jurassic Park Wiki Wikiquote has a collection of quotations related to: Jurassic Park (novel)
ദ അഡ്‌വെഞ്ചഴ്‌സ് ഓഫ് ഷെർലക് ഹോംസ് ഇംഗ്ലീഷ് വിലാസം https://ml.wikipedia.org/wiki/The_Adventures_of_Sherlock_Holmes
ഷെർലക് ഹോംസിനെ കേന്ദ്ര കഥാപാത്രമാക്കി ആർതർ കൊനാൻ ഡോയൽ രചിച്ച പന്ത്രണ്ടു കഥകളുടെ സമാഹാരം ആണ് ദ അഡ്‌വെഞ്ചഴ്‌സ് ഓഫ് ഷെർലക് ഹോംസ് .
സ്ട്രാൻഡ് മാഗസിനിൽ 1891 ജൂണിനും 1892 ജുലൈക്കും ഇടയിൽ ആണ് പരമ്പരയായി ഈ കഥകൾ ആദ്യമായി പ്രസിദ്ധികരിച്ചത്, പിന്നീട് ഒക്ടോബര് 14 1892 ൽ പുസ്തകമായി പ്രസിദ്ധികരിച്ചു.
ദ അദർ ബാങ്ക് ഇംഗ്ലീഷ് വിലാസം https://ml.wikipedia.org/wiki/The_Other_Bank
ജോർജ്ജ് ഒവാഷ്വിൽ സംവിധാനം ചെയ്ത് 2009 ൽ പുറത്തിറങ്ങിയ കസാക്കിസ്ഥാൻ സിനിമയാണ് ദ അദർ ബാങ്ക് .
ജോർജ്യൻ പ്രദേശമായ അഖാസിയയിലെ ആഭ്യന്തര കലാപങ്ങൾക്കിറ്റയിൽ രക്ഷയിലാതെ തന്റെ ഭർത്താവിനെ യുദ്ധമുന്നണിയിയിൽ ഉപേക്ഷിച്ച് തന്റെ മകനുമായി അതിർത്തികടന്നു വന്ന സ്ത്രീയുടെയും കുട്ടിയുടേയുംകഥ.
അബ്ഖാസിയൻ അഭയാർത്ഥിയായ ടെഡൊ അമ്മയോടൊപ്പം ദുരിത ജീവിതത്തിലാണ്.
വർക്ക്ഷോപ്പിൽ സഹായിയായി ജോലി ചെയ്തു കിട്ടുന്ന പണം അവൻ അമ്മയെ ഏൽ‌പ്പിക്കുന്നുണ്ട്.
പക്ഷേ അവർ വേശ്യാവൃത്തിയിലേക്കു തിരിഞ്ഞെന്നു മനസ്സിലാക്കിയ അവൻ തന്റെ അച്ഛനെത്തേടി അതിർത്തി കടന്ന് യാത്ര ചെയ്യുകയാണ്.
അച്ഛനും അമ്മയും ഉണ്ടായിട്ടും അനാഥനായിപ്പോയ ടെഡൊ എന്ന പന്ത്രണ്ടുകാരന്റെ കഥയാണ്വംശവൈരവും പകയും പുകയുന്ന പ്രദേശങ്ങളിലൂടെയുള്ള യത്രയിൽ അവൻ നേരിടുന്നത് നിരവധി അനുഭവങ്ങളാണ്.
അവസാനം അവൻ തകർന്നടിഞ്ഞ തന്റെ ഗ്രാമത്തിലെത്തുന്നു.
പക്ഷേ അവന്റെ അച്ഛൻ വേറെ വിവാഹം കഴിച്ച് എങ്ങോ പോയെന്ന വിവരമാണവനറിയുന്നത്.
മഞ്ഞുപുതഞ്ഞുകിടക്കുന്ന പെരുവഴിയിലേക്കിറങ്ങി നടക്കുന്ന കുഞ്ഞു ടെഡൊയിൽ സിനിമ അവസാനിക്കുന്നു.
പുറത്തേക്കുള്ള കണ്ണികൾ ദ അദർ ബാങ്ക് ഇന്റർനെറ്റ് മൂവി ഡാറ്റാബേസിൽ ക്ലോസപ്പ്
ദ ആന്തോളജിസ്റ്റ് ഇംഗ്ലീഷ് വിലാസം https://ml.wikipedia.org/wiki/The_Anthologist
2009-ൽ ആദ്യമായി പ്രസിദ്ധീകരിച്ച നിക്കോൾസൺ ബേക്കറിന്റെ കവിതയെക്കുറിച്ചുള്ള ഒരു നോവലാണ് ദ ആന്തോളജിസ്റ്റ് .
കവിതയുടെ ഒരു സമാഹാരം തയ്യാറാക്കാനും എഡിറ്റുചെയ്യാനുമുള്ള നിയോഗമുള്ള ഒരു കവിയായ പോൾ ചൗഡറാണ് ഇതിലെ മുഖ്യാപാത്രം.
അദ്ദേഹത്തിന്റെ ജീവിതം, ചിന്തകൾ, അഭിലാഷങ്ങൾ, എന്നിവ റൈറ്റേഴ്സ് ബ്ലോക്കിലൂടെ നോവൽ കാണിക്കുന്നു.
ദി ഇൻഡിപെൻഡന്റിനായി പുസ്തകം അവലോകനം ചെയ്ത മൈക്കൽ ഷ്മിഡ് ഇതിന് സമ്മിശ്ര സ്വീകരണം നൽകി.
അവലംബം പുറത്തേക്കുള്ള കണ്ണികൾ Simon Schuster
ദ അഡ്വഞ്ചേർസ് ഓഫ് ടിൻടിൻ ഇംഗ്ലീഷ് വിലാസം https://ml.wikipedia.org/wiki/The_Adventures_of_Tintin
ദ അഡ്വഞ്ചേർസ് ഓഫ് ടിൻടിൻ (ഫ്രഞ്ച്:: Les Aventures de Tintin ; [le avɑ̃tyʁ də tɛ̃tɛ̃] ) 24 കോമിക് പുസ്തകങ്ങളുടെ പരമ്പരയാണ്.
ബെൽജിയൻ കാർട്ടൂണിസ്റ്റായ ജോർജെസ് റെമിയാണ് ഈ പുസ്തകങ്ങളുടെ സ്രഷ്ടാവ്.
ഹെർജ് എന്ന തൂലികാനാമത്തിലാണ് അദ്ദേഹം എഴുതിയിരുന്നത്.
ഇരുപതാം നൂറ്റാണ്ടിലെ ഏറ്റവും പ്രശസ്തമായ യൂറോപ്യൻ കോമിക് പരമ്പരകളായി ഇത് വാഴ്ത്ത്പ്പെടുന്നു.
2007 ൽ ഹെർജിൻറെ ജനനത്തിന് (1907) ഒരു നൂറ്റാണ്ടു പൂർത്തിയാകുമ്പോഴേയ്ക്കും ഈ കോമിക് പുസ്തപരമ്പര 70 ഭാഷകളിലായി ഏകദേശം 200 മില്ല്യൺ കോപ്പികൾ വിറ്റഴിക്കപ്പെട്ടിരുന്നു.
1929 ജനുവരി 10 ന് ഫ്രഞ്ച് ഭാഷയിൽ Le Vingtième Siècle (The Twentieth Century) എന്ന ബൽജിയൻ പത്രത്തിൻറെ യുവജന സപ്ലിമെൻറായ Le Petit Vingtième (The Little Twentieth) യിലാണ് ഈ കോമിക പരമ്പര ആദ്യമായി പ്രത്യക്ഷപ്പെടുന്നത്.
ഈ കോമിക് പരമ്പരകളുടെ വിജയം ബൽജിയത്തിലെ മുൻനിര പത്രമായ Le Soir (The Evening) ൽ ഇത് തുണ്ടുകളായി പ്രസിദ്ധീകരിക്കുന്നതിനു കളമൊരുക്കുകയും ഒരു ടിൻടിൻ മാഗസിൻതന്നെ ഉടലെടുക്കുകയും ചെയ്തു.
1950 ൽ ഹെർജ് “ Studios Hergé ” എന്ന സ്ഥാപനം രൂപീകരിക്കുകയും ഇതിനുകീഴിൽ 10 ടിൻടിൻ ആൽബങ്ങളുടെ കനോനിക്കൽ പതിപ്പുകൾ പുറത്തിറക്കുകയും ചെയ്തു.
ദ അഡ്വഞ്ചേർസ് ഓഫ് ടിൻടിൻ എന്ന ചിത്രകഥാപുസ്തകപരമ്പരയെ അവലംബിച്ച് റേഡിയോ, ടെലിവഷൻ പരിപാടികൾ, നാടകം, സിനിമ എന്നിവ നിർമ്മിക്കപ്പെട്ടിട്ടുണ്ട്.
പരമ്പരകളിലെ കാലം ഇരുപതാം നൂറ്റാണ്ടിനെയാണ് പ്രതിനിധാനം ചെയ്യുന്നത്.
ഇതിലെ നായകൻ ടിൻടിൻ എന്ന സാഹസികനായ ബൽജിയൻ റപ്പോർട്ടറാണ്.
അദ്ദേഹത്തിനൊപ്പം സന്തതസഹചാരിയും യജനാനഭക്തനുമായ സ്നോവി എന്ന നായയുമുണ്ട് (ഫ്രഞ്ച് ഭാഷാഭേദത്തിൽ നായയുടെ പേര് “ Milou ”).
മറ്റു മുഖ്യ കഥാപാത്രങ്ങളിൽ പ്രധാനി എടുത്തു ചാട്ടക്കാരനും ദോഷൈകദൃക്കുമായി ക്യാപ്റ്റൻ ഹഡ്ഡോക്ക്, ബുദ്ധിമാനും കേഴ്വി ശക്തിക്കു തകരാറുമുള്ള പ്രൊഫസർ കാൽക്കലസ് (ഫ്രഞ്ച്: പ്രൊഫസർ ടൂർനെസോൾ), മണ്ടൻമാരായ കുറ്റാന്വേഷകർ തോമസ്, തോംസൺ, ഓപ്പറ ഗായികയായ ബിയാങ്ക കാസ്റ്റഫിയോറെ എന്നിവരുമാണ്
ചിത്രകഥാ പരമ്പര അതിന്റെ ശുദ്ധമായ ആവിഷ്കാരശൈലിയാലും ഭാവോദ്ദീപകമായ വരകളാലും പൊതുസമൂഹത്തിൽ വളരെയധികം ശ്രദ്ധിക്കപ്പെട്ടു.
സാഹസകത, നിഗൂഢതക, ഭ്രമാത്മകത, സ്തോഭജനക രാഷ്ടീയം, ശാസ്ത്രം എന്നിവയെല്ലാം സമരസമായി  ഈ കഥകളിൽ സമ്മേളിച്ചിരുന്നു.
കുറിക്കു കൊള്ളുന്ന ആക്ഷേപഹാസ്യങ്ങളും, നാടൻ നർമ്മങ്ങളും ഇതിൻറെ പ്രത്യേകതകളായിരുന്നു.
ദ അൺ ബെയറബിൾ ബീയിങ് ഓഫ് ലൈറ്റ്‌നെസ്സ് ഇംഗ്ലീഷ് വിലാസം https://ml.wikipedia.org/wiki/The_Unbearable_Being_of_Lightness
ഹൈദരബാദ് സർവകലാശാല വിദ്യാർത്ഥി രോഹിത് വെമുലയുടെ ആത്മഹത്യയും തുടർന്നു നടന്ന വിദ്യാർത്ഥി പ്രക്ഷോഭത്തെക്കുറിച്ചുള്ള ഡോക്യുമെന്ററിയാണ് ദ അൺ ബെയറബിൾ ബീയിങ് ഓഫ് ലൈറ്റ്‌നെസ്സ് .
പി.എൻ. രാമചന്ദ്രയാണ് ഈ ചിത്രത്തിന്റെ സംവിധായകൻ.
2017 ലെ കേരള അന്താരാഷ്ട്ര ഡോക്യുമെന്ററി, ഹ്രസ്വസ്വചിത്രമേളയിൽ ഇതുൾപ്പെടെ മൂന്ന് ഡോക്യുമെന്ററികൾ പ്രദർശിപ്പിക്കുന്നതിന് കേന്ദ്ര സർക്കാരിന്റെ വിലക്ക്ഏർപ്പെടുത്തി.
ദ അൺവെൽകം കമ്പാനിയൻ: എ സ്ട്രീറ്റ് സീൻ ഇൻ കെയ്റോ ഇംഗ്ലീഷ് വിലാസം https://ml.wikipedia.org/wiki/The_Unwelcome_Companion:_A_Street_Scene_in_Cairo
പ്രീ-റാഫേലൈറ്റ് ചിത്രകാരനായ ജോൺ വില്യം വാട്ടർഹൗസ് പ്രീ-റാഫേലൈറ്റ് ശൈലിയിൽ ചിത്രീകരിച്ച ഒരു ആദ്യകാല പെയിന്റിംഗ് ആണ് ദ അൺവെൽകം കമ്പാനിയൻ: എ സ്ട്രീറ്റ് സീൻ ഇൻ കെയ്റോ.
1873-ൽ പൂർത്തിയായ ഈ ചിത്രം റോയൽ സൊസൈറ്റി ഓഫ് ബ്രിട്ടീഷ് ആർട്ടിസ്റ്റ് ഗാലറിയിൽ പ്രദർശിപ്പിച്ചു.
1951-ൽ പി. ഓൾഡ്മാൻ അതിനെ ടൗൺലേ ആർട്ട് ഗ്യാലറിയിലേക്ക് സംഭാവന ചെയ്തു.
ആൻറണി ഹോബ്സൺ ഈ ചിത്രത്തിൻറെ ശരിയായ പേര് കണ്ടുപിടിക്കുന്നതുവരെ സ്പാനിഷ് ടാംബുരിൻ ഗേൾ എന്ന് ഈ ചിത്രം തെറ്റിദ്ധരിച്ചിരുന്നു.
വാട്ടർ ഹൌസ് പിന്നീട് ഇതേ യുവതിയെ തന്നെ ഇതേ വസ്ത്രത്തിൽ വാട്ടർ ഗേൾ എന്ന പേരിൽ മറ്റൊരു ചിത്രത്തിലും ചിത്രീകരിച്ചിരുന്നു.
പ്രീ-റാഫേലൈറ്റ് ശൈലിയിലാണ് ദ അൺവെൽകം കമ്പാനിയൻ: എ സ്ട്രീറ്റ് സീൻ ഇൻ കെയ്റോ ചിത്രീകരിച്ചിരിക്കുന്നത്.
അവലംബം പുറം കണ്ണികൾ The Unwelcome Companion on JohnWilliamWaterhouse.com
ദ അൾട്ടിമേറ്റ് ബുക്ക് ഓഫ് ഹോക്കി ട്രിവ്യ ഫോർ കിഡ്സ് ഇംഗ്ലീഷ് വിലാസം https://ml.wikipedia.org/wiki/The_Ultimate_Book_of_Hockey_Trivia_for_Kids
എകിക് സ്വിഗിന്റെ  പുസ്തകം ദ അൾട്ടിമേറ്റ് ബുക്ക് ഓഫ് ഹോക്കി ട്രിവ്യ ഫോർ കിഡ്സ് ബിൽ ഡിക്സണും ലോർന ബെന്നറ്റും ചേർന്ന് ചിത്രീകരിച്ചതാണ്..
ഇത് യഥാർത്ഥത്തിൽ മൂന്നു വോള്യങ്ങൾ ആയിരുന്നു.
എന്നാൽ ഇപ്പോൾ ഇത് ഒറ്റ പുസ്തകം ആക്കി മാറ്റിയിട്ടുണ്ട്.
കളിക്കാർ, സ്റ്റാൻലി കപ്പ് , ഹോക്കി ഗെയിംസ് തുടങ്ങി ഒട്ടേറെ വിവരങ്ങൾ ഇതിലുണ്ട്.
ഇതും കാണുക ഹോക്കി ബുക്ക് ഫോർ ഗേൾസ് അവലംബം
ദ അഡ്വഞ്ചേർസ് ഓഫ് പിനോക്യോ
ദ അഡ്വഞ്ചേർസ് ഓഫ് പിനോക്യോ ( /pɪˈnoʊki.oʊ/ pi- noh -kee-oh ; ഇറ്റാലിയൻ : Le avventure di Pinocchio [le avvenˈtuːre di piˈnɔkkjo] ) ഇറ്റാലിയൻ ഗ്രന്ഥകാരനായ കാർലോ കൊള്ളോഡി കുട്ടികൾക്കുവേണ്ടി പെസ്‍കിയ പട്ടണത്തിൽവച്ച് എഴുതിയ ഒരു നോവലാണ്.
നോവലിൻറെ ആദ്യപകുതി 1881 ലും 1882 ലും പരമ്പരയായി “La storia di un burattino” (" The tale of a puppet ") എന്ന പേരിൽ പ്രസിദ്ധീകരിച്ചിരുന്നതാണ്.
പിന്നീട് 1883 ഫെബ്രുവരിയിൽ കുട്ടികൾക്കുള്ള ഒരു മുഴുവൻ പുസ്തകമായി പൂർത്തിയാക്കുകയായിരുന്നു.
പിനോക്യോ എന്ന വികൃതിയായ ഒരു മരപ്പാവയുടെ സാഹസികതകളും അവൻറെ മരപ്പണിക്കാരനായ പിതാവ് ഗെപ്പെറ്റോയുമാണ് ഈ നോവലിലെ പ്രധാന കഥാപാത്രങ്ങൾ.
ദ അമേസിങ് സ്പൈഡർ-മാൻ (2012 ചലച്ചിത്രം) ഇംഗ്ലീഷ് വിലാസം https://ml.wikipedia.org/wiki/The_Amazing_Spider-Man_(2012_film) ഈ ലേഖനം പ്രതിപാദ്യവിഷയത്തെക്കുറിച്ച് പ്രാഥമികവിവരങ്ങൾ പോലും നൽകാത്ത ഒറ്റവരിലേഖനമായി  2020 സെപ്റ്റംബർ മുതൽ തുടരുന്നു.
സ്പൈഡർമാൻ പരമ്പരയിലെ നാലാമത് ചലച്ചിത്രമാണ് ദ അമേസിങ് സ്പൈഡർമാൻ .
അവലംബം പുറം കണ്ണികൾ The Amazing Spider-Man (2012 film) എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ഔദ്യോഗിക വെബ്സൈറ്റ് The Amazing Spider-Man ഇന്റർനെറ്റ് മൂവി ഡാറ്റാബേസിൽ The Amazing Spider-Man ഓൾറോവിയിൽ റോട്ടൻ ടൊമാറ്റോസിൽ നിന്ന് The Amazing Spider-Man മെറ്റാക്രിട്ടിക്കിൽ നിന്ന് The Amazing Spider-Man ബോക്സ് ഓഫീസ് മോജോയിൽ നിന്ന് The Amazing Spider-Man
ദ അട്രോസിറ്റി എക്സിബിഷൻ
ദ അട്രോസിറ്റി എക്സിബിഷൻ പരീക്ഷണാത്മക സമാഹരണമായ നോവലുകൾ ആണ്.
ഇവ ഒരു കൂട്ടം നോവലുകൾ അല്ലെങ്കിൽ കഥകൾ ചേർത്ത് ഒറ്റ നോവൽ ആക്കിയിരിക്കുകയാണ്.
ബ്രിട്ടിഷ് നോവലിസ്റ്റ് ആയ ജെ. ജി. ബല്ലാഡ് ആണ് ഇത് എഴുതിയിരിക്കുന്നത്.
1970ൽ ജോനാതൻ കേയ്പ് യു കെയിൽ ആണ് ഇത് ആദ്യമായി പ്രസിദ്ധീകരിച്ചത്.
എന്നാൽ ഇതിനു ശേഷം ഡബിൾഡേ ആന്റ് കമ്പനി ഇത് പ്രസിദ്ധികരിച്ചു.
എന്നാൽ ഈ കമ്പനിയുടെ ഉടമസ്ഥൻ നെൽസൺ ഡബിൾഡേ, ജൂണിയർ, ചില പ്രധാന ജീവിച്ചിരുന്ന വ്യക്തികളെപ്പറ്റിയുള്ള പരാമർശം ഈ നോവലിൽ ഉള്ളതിനാൽ ആ വ്യക്തികളിൽനിന്നും നിയമപരമായ എതിർപ്പ് പേടിച്ച് ഇതിന്റെ അച്ചടിച്ച കോപ്പികൾ മുഴുവൻ നശിപ്പിച്ചുകളഞ്ഞു.
അതിനാൽ ഇതിന്റെ ആദ്യ യു എസ് എഡിഷൻ 1972ൽ ഗ്രോവ് പ്രസ് ലവ് ആന്റ് നാപ്പാം: എക്സ്പോർട്ട് യു എസ് എ എന്ന പേരിൽ പ്രസിദ്ധീകരിച്ചു.
2001ൽ ജൊനാഥൻ വീസ്സ് ഈ നോവലിനെ ഒരു സിനിമയാക്കിമാറ്റി.
തുടർന്ന് ചിത്രങ്ങളോടെയും അടിക്കുറിപ്പുകളോടെയും വിപുലീകരിച്ചു പരിഷ്കരിച്ച പതിപ്പ് പ്രസിദ്ധികരിച്ചു.
1970ലെ പുസ്തകത്തിലെ ഭാഗങ്ങൾ മാസികകളിൽ പ്രസിദ്ധീകരിച്ചവ സമാഹരിച്ചതാണ്.
ഇത് ഒരു പരീക്ഷണാത്മകനോവലാണോ എന്നതിനെപ്പറ്റി തർക്കങ്ങൾ നിലനിൽക്കുന്നുണ്ട്.
ഈ പുസ്തകത്തിലെ പരാമർശങ്ങൾ അമേരിക്കയിൽ നടന്ന ചില സംഭവങ്ങളുമായും അവിടത്തെ ചില വ്യക്തികളുമായും ബന്ധപ്പെട്ടവയായതിനാൽ വിവാദാസ്പദമായി.
ഇതിലെ അദ്ധ്യായങ്ങളുടെ തലക്കെട്ടുകൾ തന്നെ വിവാദാസ്പദമായി.
"ജാക്വിലിൻ കെന്നഡിയെ കൊല്ലാനുള്ള പ്ലാൻ", "ലവ് ആന്റ് നാപാം: എക്സ്പോർട്ട് യു എസ് എ", റൊണാൾഡ് റീഗനുമായി ബന്ധപ്പെടാൻ ഞാൻ ശ്രമിച്ചതെന്തുകൊണ്ട്" എന്നിങ്ങനെയുള്ള തലക്കെട്ടുകൾ ആണ് വിവാദങ്ങൾക്കു തിരികൊളുത്തിയത്. കെന്നഡിയുടെ കൊലപാതകവുമായി ബന്ധപ്പെട്ട് ഒരു ലൈംഗികവിവാദമ്നോവലിസ്റ്റ് പരാമർശിച്ചത് കെന്നഡിയുടെ അതുവരെയുള്ള ഇമെജിനെ ബാധിച്ചില്ലെ എന്ന ചോദ്യത്തിന്, ഇതിനെപ്പറ്റി ഈ നോവലിന്റെ നോവലിസ്റ്റിനോട് ചോദിച്ചാൽ അദ്ദേഹം പറഞ്ഞത്: "ആ ദുരന്തപര്യവസായിയായ സംഭവത്തിന് ഒരു യുക്തി നിർമ്മിക്കാനാണ് ഞാൻ ശ്രമിച്ചത്" എന്നാണ്.
നിക്കോളിനി-കൗപ്പർ മഡോണ ഇംഗ്ലീഷ് വിലാസം https://ml.wikipedia.org/wiki/Niccolini-Cowper_Madonna
ഇറ്റാലിയൻ നവോത്ഥാന കലാകാരൻ റാഫേൽ ചിത്രീകരിച്ച ഒരു എണ്ണച്ചായാചിത്രമാണ് ലാർജ് കൗപ്പർ മഡോണ എന്നും അറിയപ്പെടുന്ന നിക്കോളിനി-കൗപ്പർ മഡോണ, ചിതരചന
റോമിലേക്ക് പോകുന്നതിനുമുമ്പ് റാഫേലിന്റെ ഫ്ലോറന്റൈൻ ചിത്രങ്ങളിൽ  അവസാനത്തേതാണ് ഈ ചിത്രം.
കുറച്ച് വർഷങ്ങൾക്ക് മുമ്പ് ചിത്രീകരിച്ച സ്മോൾ കൗപർ മഡോണയുടെ സമാനമായ ചിത്രത്തേക്കാൾ ഇത് സങ്കീർണ്ണമാണ്.
കന്യകയും കുട്ടിയും ക്യാൻവാസ് നിറഞ്ഞുനിൽക്കുന്നു.
ഇത് ഒരു ഗാംഭീര്യദ്യോതകമായ പ്രതീതി സൃഷ്ടിക്കുന്നു.
ഈ രണ്ട് ചിത്രങ്ങളും കൂടുതൽ അടുത്ത ബന്ധമുള്ളവയാണ്.
ലിയോനാർഡോ ഡാവിഞ്ചിയുമായി സ്വാഭാവിക അടുപ്പം സൃഷ്ടിക്കുന്നതിനുള്ള കഴിവ് റാഫേൽ നേടിയിരിക്കാം.
ശിശുവിന്റെ ഉത്സാഹത്തിന്റെ ചിത്രീകരണം മൈക്കലാഞ്ചലോയുടെ ചിത്രങ്ങളെ അനുസ്മരിപ്പിക്കുന്നു.
രണ്ട് ചിത്രങ്ങളും അവയുടെ മുൻ ഉടമകളുടെ പേര് വഹിക്കുന്നു.
ചിത്രത്തിലെ മഡോണയുടെ സ്‌തനാവരണത്തിന്റെ മധ്യഭാഗത്ത് ഒരു ലിഖിതത്തിൽ MDVIII.
R.V.PIN എന്ന് രേഖപ്പെടുത്തിയിരിക്കുന്നു.
ഇത് 1508-ൽ റാഫേൽ ഉർബിനോയിൽ ചിത്രീകരിച്ചതാണെന്ന് സൂചിപ്പിക്കുന്നു.
അവലംബം പുറം കണ്ണികൾ The Niccolini-Cowper Madonna Archived 2016-03-03 at the Wayback Machine .
നിക്കോളോ കോണ്ടി ഇംഗ്ലീഷ് വിലാസം https://ml.wikipedia.org/wiki/Niccolo_de_Conti കോണ്ടിയുടെ യാത്രക്കുറിപ്പുകളെ ആസ്പദമാക്കി  വരക്കപ്പെട്ട ഭൂപടം കോണ്ടിയുടെ യാത്രക്കുറിപ്പുകളെ ആസ്പദമാക്കി വരക്കപ്പെട്ട മറ്റൊരു ഭൂപടം
പതിനഞ്ചാം ശതകത്തിന്റെ ആദ്യ പകുതിയിൽ മധ്യപൂർവദേശങ്ങളും ഇന്ത്യയും ദക്ഷിണപൂർവദേശങ്ങളും ചൈനയും സന്ദർശിച്ച ഇറ്റാലിയൻ വ്യാപാരിയാണ് നിക്കോളൊ ഡ കോണ്ടി (1395–1469).
യാത്രാവേളകളിൽ പലപ്പോഴും ആത്മരക്ഷാർഥം ഇസ്ലാം മതവിശ്വാസിയായി അദ്ദേഹത്തിന് ജീവിക്കേണ്ടിവന്നു.
സ്വദേശത്ത്  തിരിച്ചെത്തിയശേഷം കോണ്ടി മാർപ്പാപ്പയെകണ്ട് പരിഹാരമാർഗ്ഗം ആരാഞ്ഞപ്പോൾ പ്രായശ്ചിത്തമെന്നോണം യാത്രകളെ പറ്റി സവിസ്തരം പ്രതിപാദിക്കാനാണ് മാർപ്പാപ്പ കല്പിച്ചത്.
അങ്ങനെ കോണ്ടി പറഞ്ഞതെല്ലാം താൻ എഴുതിയെടുത്തതാണെന്ന് മാർപ്പാപ്പയുടെ സെക്രട്ടറി പോജിയോ ബ്രാചിയോലിനി പുസ്തകത്തിന്റെ മുഖവുരയിൽ  പറയുന്നു.
വെനീസിൽ നിന്നു പുറപ്പെട്ട് കോണ്ടി ഡമാസ്കസിൽ താമസിച്ച് അറബിക്കും ഒർമൂസിൽ താമസിച്ച് പേർഷ്യൻ ഭാഷയും പഠിച്ചു.
അറേബ്യൻ കടലിലൂടെ ഗുജറാത്തിലെ കാംബയയിലെത്തി അവിടെ ഇരുപതു ദിവസങ്ങൾ ചെലവിട്ടു.
പിന്നീട് പാചമറിയ, എലി എന്നീ തീരപ്രദേശങ്ങൾ സന്ദർശിച്ചശേഷം ബിസനെഗലിയ (വിജയനഗരം) എന്ന പട്ടണത്തിലെത്തി.
ഇത് 1421-ലോ 22ലോ  ദേവരായ രണ്ടാമൻ രാജവാഴ്ച ആരംഭിച്ച കാലത്തായിരിക്കണം എന്നാണ് അനുമാനിക്കപ്പെടുന്നത്.
വിജയനഗര സാമ്രാജ്യത്തിലൂടെ സഞ്ചരിച്ച് ഇന്ത്യയുടെ കിഴക്കൻ തീരത്തെത്തി.
അവിടന്ന് കടൽ മാർഗ്ഗം ദക്ഷിണ പൂർവദേശങ്ങളിലേക്ക് യാത്ര തിരിച്ചു.
തിരിച്ചു പോകുന്ന വഴിക്കാണ് സിലോണും, കൊച്ചിയും കോഴിക്കോടും സന്ദർശിച്ചത്.
1421-ൽ ആരംഭിച്ച യാത്ര അവസാനിച്ചത് 1439-ലാണ്.
കോണ്ടിയുടെ  യാത്രക്കുറിപ്പുകളെ അടിസ്ഥാനമാക്കി ഭൂപടങ്ങൾ നിർമ്മിക്കപ്പെട്ടു.
അവലംബം ↑ നിക്കോളോ കോണ്ടിയുടെ യാത്രകൾ പുറത്തേയ്ക്കുള്ള കണ്ണികൾ "നിക്കൊളോ ഡ കോണ്ടി"
നിക്കോളോ ടാർട്ടാലിയ ഇംഗ്ലീഷ് വിലാസം https://ml.wikipedia.org/wiki/Niccolo_Tartaglia നിക്കോളോ ടാർട്ടാലിയ
ഇറ്റാലിയൻ ഗണിതശാസ്ത്രജ്ഞൻ.
1500-നോടടുത്ത് ഇറ്റലിയിലെ ബ്രസ്ഷ്യ(Brescia)യിൽ ജനിച്ചു.
യഥാർഥ പേര് നിക്കോളോ ഫൊന്റാനാ.
തലയ്ക്കേറ്റ ക്ഷതംമൂലം ബാല്യത്തിലുണ്ടായ സംസാരവൈകല്യത്തെ സൂചിപ്പിക്കുന്ന 'ടാർട്ടാലിയ'എന്ന പേരിലൂടെയാണ് ഇദ്ദേഹം പരക്കെ അറിയപ്പെടുന്നത്.
ഗണിതശാസ്ത്ര അധ്യപകൻ General trattato de' numeri et misure , 1556
സ്വപ്രയത്നത്തിലൂടെ ഗണിതശാസ്ത്രത്തിന്റെ മിക്ക മേഖലകളിലും മികച്ച അറിവു സമ്പാദിച്ചശേഷം ഇദ്ദേഹം വെറോണ (1521), വിസെൻസാ, ബ്രസ്ഷ്യ, വെനീസ് (1534) എന്നിവിടങ്ങളിൽ ഗണിതശാസ്ത്ര അധ്യാപകനായി സേവനമനുഷ്ഠിച്ചു.
ഗണിതശാസ്ത്രം, ബലതന്ത്രം, ബാലിസ്റ്റിക്സ് എന്നിവയാണ് ഇദ്ദേഹത്തിന്റെ പ്രധാന പഠനമേഖലകൾ.
ഗണിതശാസ്ത്രത്തിൽ ത്രിഘാതസമീകരണങ്ങൾ (cubic equations) നിർധാരണം ചെയ്യാനുള്ള ഒരു നൂതനരീതി ടാർട്ടാലിയ വികസിപ്പിച്ചെടുത്തു (1535).
പാസ്കൽ ത്രികോണത്തിനു സമാനമായ രീതിയിൽ ഇദ്ദേഹവും ദ്വിപദഗുണാങ്ക (binomialcoefficient) ങ്ങളെ ക്രമീകരിച്ചിരുന്നു (ടാർട്ടാലിയ ട്രയാംഗിൾ).
കൂടാതെ ചതുഷ്ഫലക (tetrahedron) ത്തിന്റെ വ്യാപ്തം കണ്ടുപിടിക്കാനുള്ള ഒരു ജ്യാമിതീയ രീതിയും ഇദ്ദേഹം ആവിഷ്കരിച്ചു.
ബലതന്ത്രത്തിൽ വസ്തുക്കളുടെ വിവിധയിനം ചലനരീതികളെക്കുറിച്ച് ടാർട്ടാലിയ പഠനം നടത്തിയിട്ടുണ്ട്.
ബാലിസ്റ്റിക്സിൽ പ്രക്ഷേപ്യ (projectiles)ങ്ങളുടെ ചലനം നിരീക്ഷിച്ച് ഗണിതീയ സിദ്ധാന്തങ്ങളുടെ സഹായത്തോടെ ഒരു 'ഫയറിങ് ടേബിൾ' ഇദ്ദേഹം തയ്യാറാക്കി.
മൂന്നു വാല്യങ്ങളിലായി ടാർട്ടാലിയ പ്രസിദ്ധപ്പെടുത്തിയ ട്രീറ്റീസ് ഓൺ-നമ്പേഴ്സ് ആൻഡ് മെഷർമെന്റ്സ് (1556-60) 16-ആം നൂറ്റാണ്ടിൽ ഇറ്റലിയിൽ പുറത്തിറങ്ങിയ ഏറ്റവും മഹത്തായ അങ്കഗണിത കൃതിയായി പരിഗണിക്കപ്പെടുന്നു.
ന്യൂ സയൻസ് (1537), ഡൈവേഴ്സ് പ്രോബ്ലംസ് ആൻഡ് ഇൻവെൻഷൻസ് (1546) എന്നിവയും ഇദ്ദേഹത്തിന്റെ രചനകളിൽപ്പെടുന്നു.
യൂക്ലിഡിന്റെ കൃതികൾ ആദ്യമായി ഇറ്റാലിയൻ ഭാഷയിലേക്കു പരിഭാഷപ്പെടുത്തിയതും ആർക്കിമിഡീസ് ഗ്രന്ഥങ്ങളുടെ ആദ്യ ലാറ്റിൻ എഡീഷൻ തയ്യാറാക്കിയതും ടാർട്ടാലിയ ആണ്.
1557 ഡിസംബർ 13-ന് ഇദ്ദേഹം വെനീസിൽ നിര്യാതനായി.
പുറത്തേക്കുള്ള കണ്ണികൾ http://www-history.mcs.st-and.ac.uk/Biographies/Tartaglia.html http://www.nndb.com/people/440/000098146/ കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ ടാർട്ടാലിയ, നിക്കോളോ (1500? - 57) എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
നിക്കോളാസ് പൂരൻ ഇംഗ്ലീഷ് വിലാസം https://ml.wikipedia.org/wiki/Nicholas_Pooran
ട്രിനിഡാഡ്കാരനായ ഒരു ക്രിക്കറ്റ് കളിക്കാരനാണ് നിക്കോളാസ് പൂറൻ - Nicolas Pooran ( / ˌ p uː r ɑː n / ; ജനനം 2 ഒക്ടോബർ 1995).
കരീബിയൻ പ്രീമിയർ ലീഗിൽ റെഡ് സ്റ്റീൽ (CPL) വെസ്റ്റ് ഇന്ത്യൻ ആഭ്യന്തര മത്സരങ്ങളിൽ ട്രിനിഡാഡ് ആൻഡ് ടുബാഗോയ്ക്കു വേണ്ടി കളിച്ചിരുന്നു.
2014 സീസണിൽ സിപിഎൽ മത്സരങ്ങളിൽ ഏറ്റവും മികച്ച താരം ആയിരുന്നു.
അവലംബം പുറത്തേക്കുള്ള കണ്ണികൾ നിക്കോളാസ് പൂരൻ : കളിക്കാരനെക്കുറിച്ചുള്ള വിവരങ്ങൾ ക്രിക്കറ്റ് ആർക്കൈവിൽ നിന്ന്.
നിക്കോളാസ് പൂരൻ : കളിക്കാരനെക്കുറിച്ചുള്ള വിവരങ്ങൾ ക്രിക്ക്ഇൻഫോയിൽ നിന്ന്.
നിക്കോളാസ് രണ്ടാമൻ ഇംഗ്ലീഷ് വിലാസം https://ml.wikipedia.org/wiki/Nicholas_II_of_Russia സാർ നിക്കോളാസ് രണ്ടാമൻ , അവസാനത്തെ റഷ്യൻ ചക്രവർത്തി
അവസാനത്തെ റഷ്യൻ ചക്രവർത്തിയായിരുന്നു സാർ നിക്കോളാസ് രണ്ടാമൻ (18 മെയ് 1868 – 17 ജൂലായ് 1918).
അലക്സാണ്ടർ മൂന്നാമനു ശേഷം രാജ്യഭരണമേറ്റ നിക്കോളാസ് രണ്ടാമൻ 1894 മുതൽ 15 മാർച്ച് 1917 റഷ്യയുടെ ഭരണം നിയന്ത്രിച്ചു.
1917-ലെ ബോൾഷെവിക്ക് വിപ്ലവത്തെ തുടർന്ന് അധികാരഭ്രഷ്ടനായ അദ്ദേഹത്തെ പത്നി, മകൻ, നാലു പെണ്മക്കൾ, കുടുംബവൈദ്യൻ, പരിചാരകർ എന്നിവർക്കൊപ്പം 1918 ജൂലൈ 16-17 രാത്രിയിൽ വിപ്ലവകാരികൾ വെടിവച്ചു കൊന്നു.
റഷ്യൻ ഓർത്തഡോക്സ് സഭയുമായി ബന്ധപ്പെട്ട് റഷ്യയിലും പുറത്തുമുള്ള സമൂഹങ്ങൾ രാജദമ്പതികൾക്കും മക്കൾക്കും രക്തസാക്ഷികളുടെ പദവി കല്പിക്കുന്നു.
ഓർത്തഡോക്സ് സഭയിൽ അദ്ദേഹം "പീഡിതനായ  നിക്കോളാസ്", "രക്തസാക്ഷിയായ വിശുദ്ധ നിക്കോളാസ്" എന്നൊക്കെ അറിയപ്പെടുന്നു.
അവലംബം ↑ All Saints of North America, Russian Orthodox Church, New Martyrs, Confessors, and Passion-Bearers of Russia Emperor Nicholas II and the Royal Passion-Bearers of Russia Archived 2012-11-01 at the Wayback Machine .
നിക്കോളെ ചൗഷസ്ക്യു
റൊമാനിയൻ കമ്മ്യൂണിസ്റ്റ് നേതാവായിരുന്നു നിക്കോളെ ചൗഷസ്ക്യു (റൊമാനിയൻ/ഇംഗ്ലീഷ്: Nicolae Ceaușescu; / tʃ aʊ ˈ ʃ ɛ s k uː / ; 26 January 1918 – 25 December 1989).
1965 മുതൽ 1989 വരെ റൊമാനിയൻ കമ്മ്യൂണിസ്റ്റ് പാർട്ടിയുടെ ജനറൽ സെക്രട്ടറിയായിരുന്നു അദ്ദേഹം.
റൊമാനിയയിലെ രണ്ടാമത്തെയും അവസാനത്തെയും കമ്മ്യൂണിസ്റ്റ് നേതാവായിരുന്നു അദ്ദേഹം.
1967 മുതൽ 1989 വരെ രാഷ്ട്രത്തലവനായിരുന്നു ചൗഷസ്ക്യു.
എൺപതുകളുടെ അവസാനത്തിൽ അമേരിക്കൻ സഹായത്തോടെ കിഴക്കൻ യൂറോപ്പിൽ സോവിയറ്റ് യൂണിയനെതിരെ നടന്ന കലാപങ്ങളുടെ ഭാഗമായി 1989 ഡിസംബറിൽ റൊമാനിയയിൽ ഭരണ അട്ടിമറി ഉണ്ടാകുകയും ചൗഷസ്ക്യു വധിക്കപ്പെടുകയും ചെയ്തു.
കമ്മ്യൂണിസ്റ്റ് ഏകാധിപതിയായി റൊമേനിയയിലെ ജനങ്ങളെ അടിച്ചമർത്തി ഭരിച്ചതും ചൗഷസ്ക്യൂവിൻ്റെ പതനത്തിന് വഴിതെളിച്ച ഒരു ഘടകമാണ്.
ചൗഷസ്ക്യുവും ഇ.
എം.എസ്സും , 1979 ജീവിതരേഖ
ഒൻപത് സഹോദരങ്ങൾ അടങ്ങിയ ഒരു കുടുംബത്തിൻ്റെ ദാരിദ്രത്തിൽ നിന്നും തുടങ്ങിയ ഓട്ടം തൻ്റെ രാജ്യത്തിൻ്റെ പരമാധികാരിയായി വളരെ പെട്ടെന്ന് ഓടിക്കയറിയ വ്യക്തിയായിരുന്നു അദ്ദേഹം.
മദ്യപാനിയായ അച്ഛൻ്റെ മകനായി ജനിച്ച നിക്കൊളെ കടം വാങ്ങിയ പുസ്തകങ്ങളുമായി പത്താം വയസ് വരെ സ്കൂളിൽ പഠിച്ചു.
പതിനൊന്നാം വയസിൽ നാടുവിട്ട് തലസ്ഥാന നഗരമായ ബുക്കാറസ്റ്റിൽ എത്തപ്പെട്ട നിക്കോളെ അവിടെ ഒരു ചെരിപ്പ് നിർമ്മാണ കമ്പനിയിൽ ജോലി നോക്കി.
കമ്മ്യൂണിസ്റ്റ് പാർട്ടി പ്രവർത്തകനായ സ്ഥാപന ഉടമയുടെ സ്വാധീനം അന്ന് റൊമാനിയയിൽ നിരോധനം ഉണ്ടായിരുന്ന കമ്മ്യൂണിസ്റ്റ് പാർട്ടിയോട് അദ്ദേഹത്തെ അടുപ്പിച്ചു.
പതിനാലാം വയസിൽ തന്നെ കമ്മ്യൂണിസ്റ്റ് പാർട്ടിയിൽ ചേർന്ന് രാഷ്ട്രീയ പ്രവർത്തനം തുടങ്ങിയ നിക്കോളയെ പല തവണ പോലീസ് പിടിക്കുകയും ശിക്ഷിക്കപ്പെടുകയും ഉണ്ടായി.
ജയിലിൽ കിടക്കുമ്പോൾ പിന്നീട് റൊമാനിയയുടെ ആദ്യ പ്രസിഡൻ്റ് ആയിരുന്ന ഗോർജിയോ ഡേജ് അടക്കമുള്ള മുതിർന്ന കമ്മ്യൂണിസ്റ്റ് നേതാക്കളുമായുള്ള പരിചയം രാഷ്ട്രീയത്തിൽ നിക്കോളെക്ക് മുതൽക്കൂട്ടായി മാറി.
പാർട്ടിയിൽ നിക്കോളെയുടെ കഴിവുകൾ തിരിച്ചറിഞ്ഞ ഗോർജിയോ അദ്ദേഹത്തെ പാർട്ടിയുടെ ഉന്നത നേതൃനിരയിലേക്ക് കൈപിടിച്ചുയർത്തി.
ഇരുപതാമത്തെ വയസിൽ ജയിലിൽ നിന്നിറങ്ങിയതിന് ശേഷം കണ്ടെത്തിയ ജീവിത പങ്കാളി എലേനയോടുള്ള തൻ്റെ അതിയായ സനേഹം ജീവിതത്തിൻ്റെ അവസാന നിമിഷം വരെ പ്രകടമായിരുന്നു.
ഭാര്യയോടൊത്തല്ലാതെ ചൗഷസ്ക്യുവിനെ പൊതുപരിപാടികളിൽ കാണാറില്ല എന്ന് പറയാം.
രണ്ടാം ലോക മഹായുദ്ധത്തിന് ശേഷം (1939-1945) ലോകമെമ്പാടുമുണ്ടായ കമ്മ്യൂണിസ്റ്റ് അലയടികൾ റൊമാനിയയിലും രാഷ്ട്രീയ ചലനങ്ങൾ സൃഷ്ടിച്ചു.
1944-ൽ തൻ്റെ ഇരുപത്തിയാറാമത്തെ വയസിൽ കമ്മ്യൂണിസ്റ്റ് പാർട്ടിയുടെ യുവജനവിഭാഗം സെക്രട്ടറി ആയും 1947-ൽ കമ്മ്യൂണിസ്റ്റ് പാർട്ടി റൊമാനിയയിൽ അധികാരത്തിൽ ഇരുന്നപ്പോൾ പ്രധാനപ്പെട്ട വകുപ്പുകളിലെ കാബിനറ്റ് മന്ത്രിയായും നിക്കോളെ പ്രവർത്തിച്ചു.
1965-ൽ റൊമാനിയൻ പ്രസിഡൻ്റ് ഗോർജിയോ അന്തരിച്ചതിനെ തുടർന്ന് കമ്മ്യൂണിസ്റ്റ് പാർട്ടിയുടെ പോളിറ്റ് ബ്യൂറോ ചൗഷസ്കിയെ പാർട്ടിയുടെ ജനറൽ സെക്രട്ടറിയായി തിരഞ്ഞെടുത്തു.
1967 മുതൽ 1989 വരെ നീണ്ട 22 വർഷം റൊമാനിയയുടെ ഭരണാധികാരിയായിരുന്നു നിക്കോളെ ചൗഷസ്ക്യു.
റൊമാനിയ ഒരു കമ്മ്യൂണിസ്റ്റ് രാഷ്ട്രം ആണെന്നിരിക്കെ പരമ്പരാഗത കമ്മ്യൂണിസ്റ്റ് ആശയങ്ങളിൽ നിന്ന് കുറച്ച് വഴിമാറിയാണ് ചൗഷസ്ക്യു ഭരണം നടത്തിയിരുന്നത് എന്ന് പറയാം.
കാരണം സോവിയറ്റ് റഷ്യയുമായുള്ള ബന്ധം അണമുറിയാതെ സൂക്ഷിക്കുമ്പോഴും എന്നാൽ അതോടൊപ്പം തന്നെ എതിർചേരിയിൽ ഉള്ള 
അമേരിക്കൻ, യൂറോപ്യൻ യൂണിയൻ രാജ്യങ്ങളുമായുള്ള സാമ്പത്തിക വ്യവസായിക ബന്ധങ്ങൾ മെച്ചപ്പെടുത്താനുള്ള ശ്രമങ്ങൾ നടത്തിക്കൊണ്ടിരിക്കുകയും ചെയ്തു.
സോവിയറ്റ് റഷ്യയുടെ ചെക്കോസ്ലോവാക്യൻ കടന്നു കയറ്റത്തെ കുറിച്ച് നടത്തിയ പ്രസംഗം രാജ്യത്തിനകത്തും അമേരിക്കൻ, യൂറോപ്യൻ രാഷ്ട്രങ്ങളുടേയും പ്രശംസ പിടിച്ച് പറ്റി.
സാർവദേശീയ സോഷ്യലിസത്തിലല്ലാതെ റൊമാനിയൻ ദേശീയതയിൽ ഊന്നിക്കൊണ്ടുള്ള ഒരു കമ്മ്യൂണിസ്റ്റ് ഭരണമാണ് ചൗഷസ്ക്യു വിഭാവനം ചെയ്തത്.
ഇത് അക്ഷരാർത്ഥത്തിൽ നടപ്പിൽ വരുത്തിയ അദ്ദേഹത്തിൻ്റെ രാജ്യസ്നേഹം തുളുമ്പുന്ന പ്രസംഗങ്ങൾ റൊമാനിയയിലെ ജനങ്ങളെ ആവേശഭരിതരാക്കി.
ദാരിദ്രത്തിൻ്റെ പിടിയിൽ നിന്ന് റൊമാനിയയെ പടിപടിയായി ഉയർത്തിക്കൊണ്ട് വന്ന ചൗഷസ്ക്യു പ്രഗത്ഭനായ ഭരണാധികാരിയായി മാറി.
അങ്ങനെ ചൗഷസ്ക്യുവിൻ്റെ കീഴിൽ റൊമാനിയ സാമ്പത്തികമായി മെച്ചപ്പെട്ടു.